**1. ข้อมูลแผนพัฒนาจังหวัด**

**1.1 วิสัยทัศน์ (Vision)**

**Analysis)**

วิสัยทัศน์ คือ เส้นทางสู่ความสำเร็จหรือภาพฝันในอนาคตที่จังหวัดจะใช้เป็นเข็มมุ่งในการพัฒนา ซึ่งได้กำหนดไว้ ดังนี้ **“เมืองเกษตรยั่งยืน ท่องเที่ยวเชิงอนุรักษ์โดดเด่น คนมีคุณภาพชีวิตที่ดี”** หรือย่อเป็นภาษาง่ายๆ ทางการตลาดว่า *“พัทลุงเมืองบายใจ”*

**การเกษตรอย่างยั่งยืน หมายถึง**

* ระบบการเกษตรที่ยึดหลักการผลิตที่เหมาะสมกับระบบนิเวศน์ ใช้ทรัพยากรอย่างประหยัด  
  มีประสิทธิภาพ ตั้งอยู่บนพื้นฐานของความสมดุลต่อสภาพแวดล้อม มีความสัมพันธ์เกื้อกูลกับทรัพยากรธรรมชาติ รักษาอัตราการผลิตให้อยู่ในระดับที่ไม่ก่อให้เกิดผลเสียทั้งในระยะสั้นและระยะยาว ผลผลิตทางการเกษตรมีความปลอดภัยต่อสุขภาพและพลานามัยของมนุษย์ รวมทั้งก่อให้เกิดการเรียนรู้บนพื้นฐานกระบวนการมีส่วนร่วมของชุมชนเกษตร และนำไปสู่การพึ่งพาตนเองของเกษตรกร
* ผลผลิตมีหลากหลายเพียงพอต่อการดำรงชีวิตและความมั่นคงทางอาหารของจังหวัด
* มีความเข้มแข็งในการเป็นแหล่งผลิตยางพารา ข้าว ปศุสัตว์ และสัตว์น้ำที่มีคุณภาพมาตรฐานส่งออก และเป็นเมืองปศุสัตว์ระดับส่งออกสู่อาเซียน มีการแปรรูปสร้างคุณค่า มูลค่า มีตลาดกลางรองรับ
* การส่งเสริมมีคุณภาพชีวิตที่ดีของเกษตรกรที่มีความรักในอาชีพ ภาคภูมิใจในอาชีพ และมีรายได้จากอาชีพที่มั่นคง

**การท่องเที่ยวเชิงอนุรักษ์โดดเด่น หมายถึง**

* มีเส้นทางท่องเที่ยวนิเวศน์ภูเขา-ทะเลสาบ-วัฒนธรรมที่มีชื่อเสียงระดับประเทศ และนานาชาติการมุ่งสู่อุตสาหกรรมการท่องเที่ยวเชิงอนุรักษ์แบบครบวงจร
* มีชุมชนท่องเที่ยว ที่เน้นการท่องเที่ยวเพื่อการเรียนรู้ ศึกษาดูงาน
* การท่องเที่ยวเชิงอนุรักษ์ของจังหวัดที่เน้นการสร้างเส้นทางการท่องเที่ยวที่เชื่อมโยงโครงข่ายการท่องเที่ยวเชิงอนุรักษ์กับรูปแบบการท่องเที่ยวในเชิงวัฒนธรรมของจังหวัดกับจังหวัดใกล้เคียง และการสร้างเอกลักษณ์การท่องเที่ยวที่โดดเด่นในรูปแบบการท่องเที่ยวในเชิงวัฒนธรรม และการท่องเที่ยวเชิงนิเวศน์ โดยการมีส่วนร่วมของชุมชนและท้องถิ่น และความพร้อมของชุมชนในการเป็นเจ้าบ้านที่ดี

**คนมีคุณภาพชีวิตที่ดี หมายถึง**

* คนพัทลุงมีความรักทางวัฒนธรรม และวิถีดั้งเดิมที่มีคุณค่า
* คนมีสุขภาพสมบูรณ์แข็งแรงทุกมิติ (กาย สติปัญญา จิตใจ อารมณ์ สังคม สิ่งแวดล้อมฯ) ได้รับการศึกษาตามศักยภาพที่มีอยู่ มีที่อยู่อาศัยเป็นหลักแหล่งที่มั่นคง
* ประชาชนมีอาชีพ/รายได้เพียงพอต่อการดำรงชีพ มีหลักประกันความมั่นคง มีความปลอดภัยในชีวิตและทรัพย์สิน ได้รับความคุ้มครองตามกฎหมายอย่างเสมอภาคและเป็นธรรม มีศักดิ์ศรีของความเป็นมนุษย์ สามารถดำรงชีวิตในสังคมได้อย่างมีความสุข
* การพัฒนาจังหวัดให้มุ่งสู่ความเป็นเลิศในการเป็นเมืองสุขภาพดี ปัญญาดีที่ยั่งยืน

**1.2 พันธกิจ (Mission)**

การบริหารเชิงพื้นที่และการพัฒนาจังหวัดลุง มุ่งสู่เมืองเกษตรยั่งยืน การท่องเที่ยวเชิงอนุรักษ์โดดเด่น   
และคนมีคุณภาพชีวิตที่ดี โดยน้อมนำ “ปรัชญาเศรษฐกิจพอเพียง” มาปรับใช้ในทุกกระบวนการและทุกภาคส่วน ทั้งนี้ ได้กำหนดพันธกิจการพัฒนาจังหวัด ดังนี้

1. พัฒนาการเกษตรให้มีความก้าวหน้าและยั่งยืน เป็นรายได้หลักทางเศรษฐกิจของจังหวัด และความมั่นคงทางอาหารในอนาคต
2. ส่งเสริมและพัฒนาการท่องเที่ยวเชิงอนุรักษ์ให้มีคุณภาพมาตรฐานทางการท่องเที่ยวเชิงอนุรักษ์แบบครบวงจร
3. พัฒนาคนให้มีคุณภาพ สุขภาพดี มีความรู้และปัญญา พร้อมคุณธรรม ครอบครัวอบอุ่น ชุมชนเข้มแข็ง พึ่งพาตนเองได้อย่างยั่งยืน
4. เสริมสร้าง และจัดการให้เกิดความอุดมสมบูรณ์ของทรัพยากรธรรมชาติ และดูแลรักษาคุณภาพสิ่งแวดล้อม การใช้ประโยชน์อย่างรู้คุณค่า

**1.3 เป้าประสงค์รวมของแผนยุทธศาสตร์ (Objective)**

เพื่อให้สอดคล้องกับศักยภาพการพัฒนาจังหวัดและบริบทการเปลี่ยนแปลงทางเศรษฐกิจและสังคมของประเทศ และก้าวไปสู่วิสัยทัศน์การพัฒนาจังหวัดที่พึงปรารถนาในระยะเวลา 4 ปี จังหวัดจึงกำหนดเป้าประสงค์รวมของการพัฒนา ดังนี้

1. เพิ่มรายได้ภาคเกษตร อุตสาหกรรมต่อเนื่องจากการเกษตร และผลิตภัณฑ์ชุมชนและท้องถิ่นโดยการเพิ่มผลผลิตให้มีปริมาณและคุณภาพเพิ่มขึ้น เพิ่มมูลค่าสินค้า ลดต้นทุนการผลิต และเพิ่มช่องทางการตลาด
2. รายได้ จากการท่องเที่ยวเชิงอนุรักษ์เพิ่มขึ้น จากแหล่งท่องเที่ยวที่ได้มาตรฐาน โดยการเพิ่มจำนวนนักท่องเที่ยว เพิ่มค่าใช้จ่ายต่อหัว และการกลับมาเที่ยวซ้ำ
3. คนมีคุณภาพชีวิตที่ดี สังคมดี โดยได้รับการศึกษาที่มีคุณภาพและทั่วถึง มีหลักประกันความมั่นคงในชีวิตในชีวิตและทรัพย์สิน มีศักดิ์ศรีของความเป็นมนุษย์ มีคุณธรรมจริยธรรม ดำรงเอกลักษณ์ของท้องถิ่นความเป็นไทย มีความปลอดภัยในชีวิตและทรัพย์สิน มีสุขภาพที่สมบูรณ์ ได้รับบริการทางการแพทย์ที่ดี มีครอบครัวอบอุ่น มั่นคง และชุมชนเข้มแข็ง
4. ทรัพยากรธรรมชาติสมบูรณ์ มีสิ่งแวดล้อมที่ดี และประชาชนมีส่วนร่วมในการจัดการ และใช้ประโยชน์อย่างรู้คุณค่า
5. บุคลากรภาครัฐมีคุณภาพ เป็นที่เชื่อถือไว้วางใจของประชาชน และประชาชนมีความพึงพอใจต่อบริการภาครัฐ

**1.4 ประเด็นยุทธศาสตร์ (Strategic Issue)**

จังหวัดพัทลุงได้กำหนดประเด็นยุทธศาสตร์ 5 ประเด็น โดยจัดลำดับความสำคัญ ดังนี้

**ประเด็นยุทธศาสตร์ที่ 1** การเพิ่มขีดความสามารถภาคเกษตร อุตสาหกรรมต่อเนื่องจากการเกษตร และผลิตภัณฑ์ชุมชน และท้องถิ่น (ร้อยละ 30)

**ประเด็นยุทธศาสตร์ที่ 2** การพัฒนาสู่อุตสาหกรรมการท่องเที่ยวเชิงอนุรักษ์แบบครบวงจร (ร้อยละ 20)

**ประเด็นยุทธศาสตร์ที่ 3** การพัฒนาคนและสังคมให้มีคุณภาพ (ร้อยละ 20)

**ประเด็นยุทธศาสตร์ที่ 4** การจัดการทรัพยากรธรรมชาติและสิ่งแวดล้อมที่ยั่งยืน (ร้อยละ 20)

**ประเด็นยุทธศาสตร์ที่ 5** เสริมสร้างความมั่นคงและการบริหารกิจการบ้านเมืองที่ดี (ร้อยละ 10)